 OBRAZLOŽENJE PRIJEDLOGA POLUGODIŠNJEG IZVJEŠTAJA o izvršenju Proračuna OPĆINE JASENICE ZA 2021. GODINU
1. UVOD

Zakonom o proračunu („Narodne novine“ broj 87/08, 136/12 i 15/15) propisana je obveza podnošenja polugodišnjeg izvještaja o izvršenju proračuna predstavničkom tijelu na donošenje, do 15. rujna tekuće proračunske godine.

Sadržaj polugodišnjeg izvještaja o izvršenju proračuna propisan je Pravilnikom o polugodišnjem i godišnjem izvještaju o izvršenju proračuna („Narodne novine“ broj 24/13, 102/17 i 01/20).  U članku  4. navedenog Pravilnika utvrđeno je da polugodišnji izvještaj o izvršenju proračuna jedinice lokalne samouprave sadrži:

· opći dio proračuna koji čini Račun prihoda i rashoda i Račun financiranja na razini odjeljka ekonomske klasifikacije

· posebni dio proračuna po organizacijskoj i programskoj klasifikaciji te razini odjeljka ekonomske klasifikacije

· izvještaj o zaduživanju na domaćem i stranom tržištu novca i kapitala

· izvještaj o korištenju proračunske zalihe

· izvještaj o danim državnim jamstvima i izdacima po državnim jamstvima

· obrazloženje ostvarenja prihoda i primitaka, rashoda i izdataka.

Financiranje javnih rashoda u razdoblju siječanj – lipanj 2021. godine izvršeno je na osnovi sljedećih financijsko-planskih dokumenata:

· Proračun Općine Jasenice za 2021. godinu u ukupnom iznosu od 28.015.100,00 kuna i 

· Odluka o izvršavanju Proračuna Općine Jasenice  za 2021. godinu 

koje je donijelo Općinsko  vijeće na 31.sjednici održanoj dana  28. prosinca 2020. godine, a objavljeni su u «Glasniku Općine broj 10/20 od 31. prosinca 2020. godine.

Općina Jasenice nema proračunskih korisnika.

Prema odredbama Pravilnika o polugodišnjem i godišnjem izvještaju o izvršenju proračuna, izvorni plan je proračun odnosno posljednje izmjene i dopune proračuna donesene od strane predstavničkog tijela. Tekući plan je proračun odnosno posljednje izmjene i dopune proračuna s uključenim naknadno izvršenim preraspodjelama.

U prvom polugodištu 2021. godine nisu izvršene preraspodjele sredstava planiranih u Proračunu te se u ovom Izvještaju izvornim planom smatra Proračun Općine Jasenice  za 2021. godinu.

Polugodišnji  izvještaj o izvršenju proračuna jedinica lokalne i područne (regionalne) samouprave sukladno čl.4. Pravilnika o polugodišnjem i godišnjem izvještaju o izvršenju proračuna sadrži:
1. Opći dio proračuna koji čini Račun prihoda i rashoda, Račun financiranja s analitičkim prikazom te Rezultat poslovanja na razini odjeljka ekonomske klasifikacije.
2. Posebni dio proračuna sadrži tri zasebna izvještaja po proračunskim klasifikacijama: organizacijskoj, ekonomskoj i programskoj te razini odjeljka ekonomske klasifikacije.

3. Izvještaj o zaduživanju na domaćem i stranom tržištu novca i  kapitala obuhvaća pregled zaduživanja u izvještajnom razdoblju
4.  Izvještaj o danim jamstvima i izdacima po jamstvima sadrži pregled danih jamstava u izvještajnom razdoblju.

5.  Izvještaj  o ukupnim obvezama Općine Jasenice na dan 30.06.2021. godine sadrži vrste obveza i iznos.

6.  Obrazloženje ostvarenja prihoda i primitaka, rashoda i izdataka dodatno analizira i dopunjuje podatke iz Općeg dijela proračuna kao i iz Posebnog dijela proračuna s posebnim naglaskom na ciljeve koji su ostvareni provedbom programa.

  Nastavno se daje obrazloženje ostvarenja prihoda i primitaka te izvršenja rashoda i izdataka u provoj polovini 2021. godine u odnosu na planirano Proračunom za 2021.godinu  i u odnosu na ostvarenje u istom razdoblju u prethodnoj godini.
OBRAZLOŽENJE IZVRŠENJA PRORAČUNA
I. OPĆI DIO
Izvještaj o izvršenju općeg dijela proračuna za prvo polugodište 2021. godine sadrži: 

- Sažetak A. Računa prihoda i rashoda i B. Računa financiranja, 

- A. Račun prihoda i rashoda, 

- B. Račun financiranja 

1.1. SAŽETAK A. RAČUNA PRIHODA I RASHODA I B. RAČUNA FINANCIRANJA 

Sažetak A. Računa prihoda i rashoda i B. Računa financiranja daje prikaz ukupnih prihoda i primitaka, te rashoda i izdataka na razini razreda ekonomske klasifikacije, kao i višak/manjak prihoda. U 2021. godini ostvaren je manjak prihoda tekuće godine u iznosu -3.924.709,10 kuna. Do manjka je došlo zbog kasnijeg povlaćenja kreditnih sredstava iz HBOR-a.
PRIHODI su izvršeni u iznosu od 5.376.495,68 kuna,  a odnose se na prihode poslovanja koji su izvršeni u iznosu od 4.712.966,99 kuna i na prihode od prodaje nefinancijske imovine koji su izvršeni u iznosu od 663..628,69 kuna.
RASHODI su izvršeni u iznosu od 9.301.204,78 kuna, a odnose se na rashode poslovanja u iznosu 2.776.622,57 kuna i na rashode za nabavu nefinancijske imovine u iznosu od 6.524.582,21 kuna.
Kao što je uvodno rečeno, u općem i posebnom dijelu polugodišnjeg izvještaja o izvršenju Proračuna Općine Jasenice za 2021. godinu, iskazani su podaci o planiranim  prihodima/primicima i rashodima/izdacima kroz Izvorni plan i podaci o njihovu izvršenju u  2021. godini i usporedni podaci o izvršenju za razdoblje od siječnja do lipnja 2020. godine.
1.2.PRIHODI POSLOVANJA

Prihodi poslovanja izvršeni su u iznosu od 5.376.495,68  kuna, a odnose se na prihode od poreza, od subjekata unutar općeg proračuna, prihoda od imovine, prihoda od administrativnih i upravnih pristojbi po posebnim propisima i naknadama, prihoda od usluga, donacija, te ostalih prihoda. 

1. Prihodi od poreza i prireza na dohodak 

Prihodi od poreza i prireza na dohodak ostvareni su u iznosu od 1.857.910,30 kuna, što je za 26,92% više u odnosu na isto razdoblje prošle godine.
2. Porezi na imovinu 

Porezi na imovinu (porez na kuće za odmor, porez na promet nekretnina) u 2021. godini ostvareni su u iznosu od 912.520,12 kuna ili 52,14% od godišnjeg plana. U odnosu na isto razdoblje prošle godine veći  su za 123,50%,  a odnose se na prihode od poreza na promet nekretnina koji su ostvareni u iznosu od 715.001,97 kuna, te su u odnosu na isto razdoblje prošle godine veći za 116,47%  i poreza na kuće za odmor u iznosu od 197.518,15 kuna, od čega se dio naplaćenih sredstva odnosi na potraživanja iz prethodnih godina. 
3. Porezi na robe i usluge 

              Porezi na robu i usluge ostvareni su u iznosu 18.553,39 kuna što je 57,08% od  polugodišnjeg plana. U odnosu na isto razdoblje 2020. godine prihodi od poreza na robu manji su za 31,86%. 
Porez se odnosi  na porez na potrošnju alkoholnih i bezalkoholnih pića.
4. Pomoći  iz inozemstva (darovnice) i od subjekata unutar opće države
Ukupni prihodi od pomoći iz inozemstva (darovnice) i od subjekata unutar općeg proračuna u prvom polugodištu 2021. godini ostvareni su u iznosu od 1.483.972,83 kuna i odnose se na tekuću pomoć iz državnog proračuna u iznosu od 228.414,30 kuna kao kompenzacijska mjera za smanjenje stope poreza na dohodak, 200.000,00 kuna za tekuću pomoć iz županijskog proračuna za sanaciju pomorskog dobra, sufinanciranje naknade za troškove izbora u iznosu od 40.814,76 kuna,  tekuća pomoć za izradu plana razvoja turizma u iznosu od 103.312,52 kune, kapitalna pomoć iz državnog proračuna iznosi 200.000,00 kuna i kapitalna pomoć iz županijskog proračuna također u iznosu od 200.000,00 kuna, a obje se odnose na sufinanciranje obnove postojećeg školskog igrališta u Maslenici, te 511.431,25 kuna od Županijske uprave za ceste za obnovu i sanaciju novog asfaltnog sloja u Ulici Petra Zoranića u Maslenici.

5. Prihodi od imovine 

Prihodi od imovine ostvareni su u ukupnom iznosu od 728.951,07 kuna kuna i u odnosu na isto razdoblje 2020.godine veći su za 20,26%
6. Prihodi od upravnih i administrativnih pristojbi, pristojbi po posebnim propisima i naknada
Prihodi od upravnih i administrativnih pristojbi, pristojbi po posebnim propisima i naknada ostvareni su u iznosu od 639.588,05  kuna, što je u odnosu na isto razdoblje 2020.godine manje za 4,40%. 
7. Prihodi od prodaje nefinancijske imovine
Prihodi od prodaje nefinancijske imovine ostvareni u ovom polugodištu iznose  663.528,69 kuna, što je u odnosu na isto razdoblje prošle gidne povećanje od 88,88%, a odnosi se na prodaju zemljišta u iznosu od 146.765,00 kuna i naknadu za zakup grobnih mjesta u iznosu od 515.073,43 kuna.
Ostvareni prihodi Proračuna u prvom polugodištu 2021. godine po izvorima financiranja
Pozicije prihoda i primitaka kao i rashoda i izdataka Proračuna Općine Jasenice za 2021. godinu planirane su po izvorima financiranja, prema Pravilniku o proračunskim klasifikacijama (Narodne novine broj  26/10, 120/13  i 01/20) Izvore financiranja čine skupine prihoda i primitaka iz kojih se podmiruju rashodi i izdaci određene vrste i utvrđene namjene.
 Izvori financiranja planirani u Proračunu Općine Jasenice jesu:
1. opći prihodi i primici

2. prihodi za posebne namjene

3. pomoći

4. prihodi od prodaje ili zamjene nefinancijske imovine
Opći prihodi i primici  uključuju prihode po posebnim propisima za koje nije definirana namjena korištenja, a to su: prihodi od poreza, prihodi od imovine, prihodi od administrativnih (upravnih) pristojbi, prihodi od kazni, te primici od financijske imovine za koje nije definirana namjena korištenja.
 U prvom  polugodištu 2021. godini ostvareni su opći prihodi i primici u iznosu od 2.693.836,18 kuna. U odnosu na godišnji plan ostvareni su u iznosu od 45,76%.
Prihodi za posebne namjene uključuju se prihodi čija se namjena utvrđuje posebnim zakonima i propisima a to su: komunalna naknada, komunalni doprinos, , naknada za koncesije, vodni doprinos, naknada za korištenje prostora elektrana naknada za zadržavanje nezakonito izgrađenih zgrada u prostoru. U prvom polugodištu 2021.godini ostvareni su u iznosu od 1.050.223,43 kuna ili 42,09% od plana.
Pomoći uključuju prihode koji se ostvaruju od inozemnih vlada, međunarodnih organizacija, drugih proračuna i ostalih subjekata unutar općeg proračuna. U prvom polugodištu 2021.godine prihodi od pomoći ostvareni su u iznosu od 1.483.972,83.
Prihodi od prodaje ili zamjene nefinancijske imovine uključuju prihode koji se ostvaruju prodajom ili zamjenom nefinancijske imovine i od naknade štete s osnove osiguranja. U prvom polugodištu 2021. godini ostvareni su u iznosu od 148.455,26 kuna
1.3. RASHODI  I  IZDACI 

Ukupni rashodi i izdaci proračuna za  2021. godinu  planirani su u iznosu od 28.015.100,00 kuna, a izvršeni su u iznosu od 9.301.204,78 ili 34,05% godišnjeg plana. U odnosu na isto razdoblje prethodne godine ostvareni rashodi i izdaci veći  su za 84,05%. 
U strukturi ukupno ostvarenih rashoda i izdataka najveći udio čine rashodi za nabavu nefinancijske imovine u  iznosu od 70,15%, a onda rashodi poslovanja s udjelom od 29,85 % 

RASHODI POSLOVANJA
1. Rashodi za zaposlene
Rashodi za zaposlene djelatnike Općinske uprave ostvareni su u iznosu od 571.518,12 kuna ili 36,61% planiranog godišnjeg iznosa.
Rashodi za zaposlene obuhvaćaju plaće, doprinose na plaće i ostale rashode za zaposlene općinske uprave.
            Broj zaposlenih sa stanjem na dan 30.06.2021. godine u Općinskoj upravi iznosio je 9 zaposlenih djelatnika. 

2. Materijalni rashodi

Materijalni rashodi ostvareni su u promatranom razdoblju u ukupnom iznosu od 1.642.944,20 kune ili 31,75% godišnjeg plana. Odnose se na rashode za izvršavanje programskih aktivnosti i redovno poslovanje općinske uprave.
U strukturi ostvarenih materijalnih rashoda  najveći je udio rashoda za usluge  u iznosu od 1.154.460,34 kn,  rashodi za materijal i energiju u iznosu od 260.630,52, te ostali nespomenuti rashodi poslovanja u iznosu od 214.764,34 kuna.
3. Financijski rashodi
Financijski rashodi izvršeni su u iznosu od 127.136,61 kuna ili 62,02% od godišnjeg plana za 2021. godinu. 
Ova skupina rashoda odnosi se na rashode za kamate za primljene kredite i zajmove od kredtitmih i ostalih financijskih institucija u iznosu od 43.997,19 bankarske usluge i usluge platnog prometa u iznosu od 30.345,57  kuna i ostali nespomenuti financijski rashodi u iznosu od 52.793,85 kuna (naknade Poreznoj upravi za poslove utvrđivanja, evidentiranja, nadzora, naplate i ovrhe radi naplate dijela općinskih prihoda i dr.)
4. Subvencije

Rashodi za subvencije ostvareni su u iznosu od 23.000,00 kuna ili 46% od godišnjeg plana za 2021. godinu, a odnose se na ime subvencije javnom  prijevozu na nerentabilnoj liniji.
5. Pomoći dane u inozemstvo i unutar opće države

        Pomoći proračunskim korisnicima drugih proračuna u prvom polugodištu 2021. godine ostvarene su u iznosu od 96.351,90  kuna ili 113,36% od plana, a odnose se na sufinanciranje smještaja djece u DV „Zvjezdice“ u Donji Zemunik, DV „Latica“ u Zadru i DV „Obrovac“ iz Obrovca, te tekuće pomoći OŠ Petra Zoranića Jasenice.
6. Naknade građanima i kućanstvima na temelju osiguranja i druge naknade

Naknade građanima i kućanstvima dodijeljene su iz proračuna u u prvom polugodištu 2021. godine u ukupnom iznosu od 160.521,74 kuna ili 28,16% od godišnjeg plana.  
Najveći dio rashoda iskazan na ovim stavkama odnosi se na naknade koje se isplaćuju korisnicima socijalnog programa. 

Osim naknada koje se isplaćuju za provedbu Socijalnog programa sukladno Odluci o socijalnoj skrbi, ostatak utrošenih sredstava odnosi se na isplatu stipendija za studente, sufinanciranje prijevoza srednjoškolskih učenika, za isplatu novčanih naknada za novorođenu djecu u sklopu populacijske politike Općine Jasenice, za financiranje građana s posebnim potrebama i branitelja.
7. Ostali rashodi

Ostali rashodi izvršeni su u iznosu od 155.150,00 kuna ili 22,85% godišnjeg plana,  a odnose se na tekuće i kapitalne donacije, kazne, penale i naknade šteta i kapitalne pomoći. 
Tekuće donacije odnose se na financiranje javnih potreba u športu, kulturi, za rad socijalnih udruga, za rad Turističke zajednice, političkih stranaka i za rad dobrovoljnog vatrogasnog društva.
RASHODI ZA NABAVU NEFINANCIJSKE IMOVINE 
Rashodi za nabavu nefinancisjke imovine planirani su u iznosu od 18.945.000,00 kuna za  2021. godinu, a ostvareni su u iznosu od  6.524.582,21 kuna, što je 127,64% više nego u prošlogodišnjem razdoblju 2020.godine.  
2. IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA  U PRVOM POLUGODIŠTU 2021. GODINE
        
Tijekom  prvog polugodišta 2021.godine Općina Jasenice  zadužila se u iznosu od 6.367.033,24 kuna ili 95,03% godišnjeg plana.
     3. IZVJEŠTAJ O DANIM JAMSTVIMA I IZDACIMA PO JAMSTVIMA
            U prvom polugodištu 2021. godine Općina Jasenice nije davala jamstva.
     4. IZVJEŠTAJ O STANJU OBVEZA NA DAN 30.06.2021.GODINE

Ukupne obveze Općine Jasenice na dan 30.06.2021. godine iznose 9.035.522,00 kuna. Od toga dospjele obveze iznose 823.562,00 kuna, a nedospjele obveze (plaća i režije za lipanj, nedospjela glavnica dugoročnih zajmova)  iznose 8.211.960,00 kuna. 
                                   II. POSEBNI  DIO PRORAČUNA
Izvještaj o izvršenju posebnog dijela proračuna za prvo polugodište 2021. godine sadrži: 

- 1. Izvršenje po organizacijskog klasifikaciji, 

- 2. Izvršenje po ekonomskoj klasifikaciji, 

- 3. Izvršenje po programskoj klasifikaciji. 
1. Izvršenje po organizacijskoj klasifikaciji
Proračun Općine Jasenice ima dva razdjela i to:
· Razdjel 001 Općinsko vijeće i

· Razdjel 002 Jedinstveni upravni odjel 

	Brojčana oznaka i naziv
	Plan 

2021
1
	Izvršenje

 30.06.21.
2
	Indeks 21/21
3

	Razdjel 001    OPĆINSKO VIJEĆE

Glava 00101  OPĆINSKO VIJEĆE
	503.000,00
503.000,00
	173.808,16
173.808,16
	34,55%
34,55%

	Razdjel 002  JEDINSTVENI UPRAVNI ODJEL

Glava 00201 UPRAVNI ODJEL ZA FINANCIJE I                           

                      OPĆE POSLOVE
	27.512.100,00
27.512.100,00
	9.252.112,50
9.252.112,50
	33,63%
33,63%

	UKUPNO
	28.015.100,00
	9.425.920,66
	33,65


2. Izvršenje po programskoj klasifikaciji
Izvještaj o izvršenju po programskoj klasifikaciji daje detaljan pregled ostvarenja proračuna po razdjelima, glavama, programima, aktivnostima i projektima, s naglaskom na programe, aktivnosti i projekte i to po računima ekonomske klasifikacije na razini podskupine (plan) i podskupine i odjeljka (izvršenje), te indeks izvršenja u odnosu na plan na razini podskupine. 

Izvršenje rashoda po programima, aktivnostima i projektima  u 2021. godini u odnosu na plan  - R001
Glava 00101 Općinsko vijeće

Program 1001 Javna uprava i administracija izvršen je u iznosu od 173.808,16 kuna ili 34,55% od godišnjeg plana.

Osnovni cilj programa je provedba aktivnosti nesmetanog obavljanja poslova Općinskog  vijeća i njihovih radnih tijela. Sredstvima utrošenim u okviru ovog programa postignuto je ispunjenje organizacijskih, tehničkih i drugih uvjeta za održavanje redovnih sjednica Općinskog  vijeća, osigurani su svi preduvjeti za redovno održavanje sjednica.

Aktivnost: Redovan rad Općinskog vijeća utrošeno je 76.440,12 kuna ili 27,27% godišnjeg plana.

 Aktivnost: Financiranje političkih stranaka utrošeno je 12.250,00 kuna ili 32,24% od plana, a doznačeni su političkim strankama zastupljenim u Općinskom vijeću Općine Jasenice.

Aktivnost: Lokalni izbori utrošeno je 85.118,04 kuna ili 56,75% godišnjeg plana.
GLAVA JEDINSTVENI UPRAVNI ODJEL 
· PROGRAM 1002 Javna uprava i administracija  izvršena je u iznosu od 1.292.052,12 kuna ili 32,15% godišnjeg  plana. 
Ovaj Program obuhvaća aktivnosti kojima se osiguravaju sredstva za redovno financiranje prava zaposlenika iz radnog odnosa, a rashodi se odnose na sve odjele Općinske uprave, aktivnosti za podmirivanje materijalnih i financijskih rashoda, koji uključuju naknade za prijevoz zaposlenika, doprinose za volontere, aktivnosti za podmirenje financijskih rashoda za bankarske usluge, usluge platnog prometa i ostale financijske rashode. 
Cilj programa je dugoročno provoditi politiku plaća i drugih materijalnih prava zaposlenika Općine u skladu s proračunskim mogućnostima te osigurati sredstva za nesmetano obavljanje upravnih, stručnih i ostalih poslova u službama uprave kao i redovno podmirivati sve financijske obveze prema zaposlenicima i ostalima te ostvariti uvjete za redovno funkcioniranje odjela.

Tijekom prvog polugodišta 2021. godine redovito su se podmirivale sve financijske obveze prema zaposlenicima općinske uprave i obveze prema  dobavljačima i  ostalim korisnicima proračuna.
Aktivnost: Rashodi za administrativno, tehničko i stručno osoblje izvršeni su u iznosu od 1092594,80 kuna ili 35,50% od godišnjeg plana .
Aktivnost: konzultantske usluge za apliciranje pri EU fondovima izvršeni su u iznosu od 6.250,00 kuna ili 12,50% od godišnjeg plana.

Aktivnost:Kamate na dugoročni zajam u prvom polugodištu izvršeni su rashodi u iznosu od 43.997,19 kuna, što je 44,00% godišnjeg plana.

Aktivnost: Otplata glavnice dugoročnog zajma izvršen je iznos od 124.715,88 kuna ili 17,92% od godišnjeg plana.
Kapitalni projekt: Opremanje općinske uprave utrošeno je u izvještajnom razdoblju 2021.godine  24.494,25 kuna ili 50,35%. 
PROGRAM 1003 Organiziranje i provođenje zaštite i spašavanja  iz općih prihoda Proračuna Općine Jasenice u prvom polugodištu 2021.godine  utrošeno je 112.825,00 kuna ili 27,72% godišnjeg plana. 

Cilj programa vatrogastva odnosi se na sudjelovanje u provođenju preventivnih mjera zaštite od požara i eksplozija, gašenje požara i spašavanje ljudi i imovine ugroženih požarom, pružanja tehničke pomoći u nezgodama i opasnim situacijama, zatim provođenje mjera zaštite od požara i obnavljanje i nabava vatrogasne opreme.

             Aktivnost: Osnovna djelatnost DVD-a Jasenice  sredstva se odnose na tekuću donaciju i iznose   105.500,00  kuna ili  30,43% od polugodišnjeg plana, a utrošena su  na bruto plaće, ostale rashode za zaposlene i doprinose na plaće, za materijal i energiju, rashodi za usluge  i za ostale nespomenute rashode poslovanja .
            Aktivnost: Rashodi za zaštita na radu - utrošeno je 6.000,00 kuna ili 100% od polugodišnjeg plana                   

            Aktivnost: Sredstva za civilnu zaštitu i gorsku službu spašavanja - izvršena su u iznosu od 325,00 kuna. 
· PROGRAM 1004 -  Promicanje kulture ukupni rashodi su ostvareni u iznosu od 11.400,00 kuna ili 11,40% od planiranog godišnjeg iznosa za 2021. godinu.  
Osnovni cilj ovog programa je pridonositi zaštiti i obnovi kulturnih dobara na području Općine Jasenice, radi zadržavanja ili uspostave izvornog ambijenta i organizacije prostora u kojem je kulturno dobro nastalo, te ih primjereno koristiti i prezentirati.
Aktivnost: Sufinanciranje usluga Bibliobusa izvršene su u iznosu od 2.500,00 kuna ili 100 % od polugodišnjeg plana.
Aktivnost: Djelatnost KUD-a “Vila Velebita” izvršene su u iznosu od 3.000,00 kuna ili 24,00% polugodišnjeg plana.

Aktivnost: Kulture udruge prema programu rada - u izvještajnom razdoblju  izvršeni su rashodi u iznosu od 8.900,00 kuna ili 89%.
Aktivnost: Tekuća donacija za funkcioniranje crkava u izvještajnom razdoblju nisu izvršeni rashodi.

Kapitalni projekt: Izgradnja spomenika u izvještajnom razdoblju nisu izvršeni rashodi.
· PROGRAM 1005 - Razvoj turizma u izvještajnom razdoblju nisu izvršeni rashodi. 

Cilj ovog programa je poboljšati turističku infrastrukturu Općine, poboljšati informiranost turista, ponuditi što više kvalitetnih događanja koja će proširiti turističku ponudu Općine, a posebni ciljevi se odnose na stvaranje materijalnih preduvjeta za bavljenje turističkom djelatnošću, razvoj ljudskih potencijala za bavljenje turizmom kao i promoviranje općine Jasenice kao turističke destinacije
Aktivnost: Tekuće donacije u novcu Turističkoj zajednici u izvještajnom razdoblju nisu izvršeni rashodi.
· PROGRAM 1006 - Predškolski odgoj  izvršen je u iznosu od 2.220.636,09  kuna. 
Cilj programa je organiziranje i ostvarivanje djelatnosti predškolskog odgoja i naobrazbe, unaprjeđenje postojećeg standarda djelatnosti predškolskog odgoja, povećanje obuhvata djece predškolskim odgojem. Cilj je i povećanje standarda smještaja djece i stvaranje uvjeta za širenje programa sukladno potrebama roditelja i interesima djece.
Aktivnost: Program predškolskog odgoja  izvršene su u iznosu od 43.533,35 kuna ili 21,77% od plana. Općina Jasenice provodi predškolski odgoj djece u suradnji s OŠ Petara Zoranića, obzirom da još uvije ne postoji dječji vrtić.
Aktivnost: Sufinanciranje smještaja djece u DV „Latica” u Zadru ostvareni su rashodi u iznosu od 3.000,00 kuna ili 60% od polugodišnjeg plana, a odnose se na sufinanciranje smještaja djece  s posebnim potrebama  u navedenom  vrtiću. Sredstva se doznačuju temeljem potpisanog ugovora i ispostavljenog računa.
Aktivnost: Sufinanciranje smještaja djece u DV „Obrovac” u Obrovcu ostvareni su rashodi u iznos od 83.894,56 kuna ili 139,82% od godišnjeg plana, a odnose se na sufinanciranje smještaja djece u navedenom vrtiću. Sredstva se doznačuju temeljem potpisanog ugovora i ispostavljenog računa.

Aktivnost: Sufinanciranje smještaja djece u DV „Zvjezdice” u Zemuniku donjem ostvareni su rashodi u iznos od 4.467,35 kuna ili 109,15% od godišnjeg plana, a odnose se na sufinanciranje smještaja djece u navedenom vrtiću. Sredstva se doznačuju temeljem potpisanog ugovora i ispostavljenog računa.

Kapitalni projekt: Izgradnja dječjeg vrtića „Ljubičica” u Maslenici ostvareni su rashodi u iznos od 2.084.750,84 kune ili 99,27% godišnjeg plana.

· PROGRAM 1007 – osnovno i srednjoškolsko obrazovanje, izvršen je u iznosu od 10.999,60 kuna ili 12,94% od godišnjeg plana za 2021. godinu. 
Osnovni cilj ovog programa je unapređenje razvoja i podizanje kvalitete osnovnoškolskog odgoja i obrazovanja kroz ostvarivanje različitih aktivnosti, stjecanje i razvijanje znanja, sposobnosti i umijeća, usvajanje vrijednosti i navika koji omogućavaju cjelovit razvoj osobnosti.
Program javnih potreba osnovnih i srednjih škola iznad standarda poticajni je program koji se financira iz proračuna Općine Jasenice s ciljem unapređenja osnovnoškolskog  i srednjškolskog sustava, a odnosi se na slijedeće aktivnosti:

Aktivnost: Sufinanciranje materijalnih troškova u OŠ Petra Zoranića izvršeni su rashodi u iznosu od 4.000,00 kuna ili 28% od godišnjeg plana za 2021.godinu.

Aktivnost: Sufinanciranje troškova prijevoza srednjoškolskih učenika izvršeni su rashodi u iznosu od 6.999,60 kuna ili 328,00% od godišnjeg plana
Aktivnost: potpora roditeljima za nabavu školskih udžbenika, u izvještajnom razdoblju nije bilo izvršenih rashoda.           
· PROGRAM 1008 – Visoko obrazovanje - ukupni izdaci izvršeni su u iznosu od  55.000,00 kuna ili 36,67% od polugodišnjeg plana. Općina Jasenice dodjeljuje stipendije svim redovitim studentima koji imaju prebivalište na području Općine Jasenice i sa stalnim boravištem roditelja na području Općine Jasenice. Stipendije  studentima u toku njihovog školovanja, iznose 500,00 kn mjesečno. Stipendije se dodjeljuju na osnovu provedenog javnog poziva. 
· PROGRAM 1009 - Razvoj sporta i rekreacije ukupni izdaci izvršeni su u iznosu od 1.132.447,43 kuna.
Osnovni cilj ovog programa je navedenim aktivnostima i projektima omogućiti unaprijeđenje i uključivanje u šport što većeg broja djece i mladih.
            Aktivnost: Osnovna djelatnost sportskih udruge ukupni izdaci izvršeni su u iznosu od 5.000,00 kuna ili 16,67% od godišnjeg plana.
            Kapitalni projekt: Uređenje dječjeg igrališta u Maslenici – sredstva su izvršena u iznosu od 765.523,40 kuna ili 85,06% godišnjeg plana

            Kapitalni projekt: Uređenje i obnova postojećg školskog igrališta u Maslenici – ukupni izdaci izvršeni su u iznosu od 337.799,03 kuna ili 61,42% od godišnjeg plana.
            Kapitalni projekt: Uređenje i obnova postojećg školskog igrališta u Rovanjskoj – ukupni izdaci izvršeni su u iznosu od 24.125,00 kuna ili 4,39 od godišnjeg plana.
· PROGRAM 1010 – Zaštita, očuvanje i unaprjeđenje zdravlja u ovom izvještajnom razdoblju utrošeno je za deratizaciju na području općine iznos od  29.625,00 kuna  ili 29,63% od godišnjeg plana.
Cilj ovog programa je podizanje zdravstvenog standarda građana, aktivno učešće u provedbi populacijske politike, podizanje nivoa  zdravlja građana, podizanje kvalitete zdravstvenih usluga
· PROGRAM 1011 – Socijalna skrb ukupno je u prvom polugodištu 2021. godine utrošeno 131.522,14 kuna ili 29,23% od godišnjeg plana.
           Osnovni cilj programa je poboljšanje životnog standarda građana, temeljem utvrđenih kriterija ukupnih primanja domaćinstva, te  pomoći socijalno najugroženijim kategorijama građana, posebno obiteljima s više djece, zatim starijim građanima, bolesnim i nemoćnim.
Aktivnost: Pomoći u novcu pojedincima i obiteljima izvršeni su rashodi u iznosu od 40.665,00 kuna ili 19,36%, a odnose se na jednokratne novčane pomoći i sufinanciranje projekta „Bake i djedovi”.
            Aktivnost: Pomoći za naravi (ogrjev, režije i prehrana) (za socijalno ugrožene kategorije građana) u ovom razdoblju nije bilo rashoda.
Aktivnost: Subvencija javnog prijevoza građana  izvršene su u iznosu od 23.000,00 kuna ili 46,00% od plana, trgovačkom društvu „Čazmatrans Dalmacija” d.o.o. zbog nerentabilnosti javnog prijevoza Jasenice-Obrovac.
Aktivnost: Potpore majkama za nabavu opreme za novorođenu djecu izvršeni  su rashodi u  iznosu od 57.857,14 kuna ili 48,21 % od godišnjeg plana. 

            Aktivnost: Humanitarna djelatnost Crvenog križa  izvršeni su izdaci u iznosu od 10.000,00 kuna ili 50,0% od godišnjeg plana, u cilju provođenja humanitarnih projekata. 
            Aktivnost: Poticaj djelovanju  udruga i promocija civilnog društva u ovom izvještajnom razdoblju nije bilo rashoda 
Naknade i pomoći za socijalno ugrožene kategorije stanovništva izvršene su temeljem Zakona o socijalnoj skrbi i Programa socijalne skrbi koji je usvojilo općinsko vijeće Općine Jasenice.
· PROGRAM 1012 – Održavanje komunalne infrastrukture izvršen je u iznosu od 618.299,30 kuna ili 45,80% od godišnjeg plana za 2021.godinu. 
Cilj programa je zadovoljavanje zajedničkih komunalnih potreba građana kroz redovno održavanje za osiguranje kvalitetnog življenja građana. Program obuhvaća poslove održavanja komunalne infrastrukture razvrstane u aktivnosti i kapitalne projekte, koji predstavljaju obavljanje djelatnosti iz članka 68. Zakona o komunalnom gospodarstvu. Programom su osigurana sredstva za obavljanje poslova održavanja nerazvrstanih cesta,  javne rasvjete, održavanje zelenih površina, održavanje plaža, čišćenje javno prometnih površina, za ostalo opremanje, okoliš objekata u vlasništvu Općine, održavanje ostalih javnih površina, održavanje prometne signalizacije i održavanje groblja.  

Realizacija ovog programa odvijala se u izvještajnom razdoblju kroz slijedeće aktivnosti i  projekte:

Aktivnost: Održavanje i uređivanje  javnih zelenih površina utrošeno je 142.796,63 kuna ili 42,00% od godišnjeg  plana. Planirana sredstva se odnose na komunalne usluge čišćenja javnih i drugih prometnih površina, te sadnju cvijeća i raslinja na javnim površinama. 
Aktivnost: Održavanje i uređenje mjesnog igroblja u izvještajnom razdoblju utrošeno je 43.282,69 kuna  ili 30,92% od plana. 
Aktivnost: Javna rasvjeta – energija i održavanje, utrošeno je ukupno 123.038,47 kuna ili 47,01% od godišnjeg plana. Rashodi se odnose na potrošnju električne energije.  
Aktivnost: Održavanje nerazvrstanih cesta izvršeni su ukupni troškovi za usluge tekućeg i investicijskog održavanja nerazvrstanih cesta u iznosu 67.482,63 kuna.
           Aktivnost: Održavanje plaža u Maslenici ostvareni su rashodi u iznosu od 96.490,31  kuna u izvještajnom razdoblju ili 95,80 % od godišnjeg plana

           Aktivnost: Održavanje plaža u Rovanjskoj ostvareni su rashodi u iznosu od 95.800,00  kuna u izvještajnom razdoblju ili 95,80% od godišnjeg plana..

· PROGRAM 1013 – Izgradnja objekata i uređaja komunalne infrastrukture  izvršen je u iznosu od 3.363.345,31 kuna ili 38,07% od polugodišnjeg plana.
Opis i cilj programa
Ovim programom obuhvaćena je izrada projektne dokumentacije te izgradnja komunalne i društvene infrastrukture i objekata na području Općine; temelji se na prostorno razvojnim planovima Općine, potrebi Općine kao cjeline odnosno njegovih pojedinih dijelova, gospodarskim mogućnostima i raspoloživim financijskim sredstvima Općine. Cilj programa je uređenje i razvoj općine, odnosno poboljšanje životnih uvjeta stanovanja za građane Općine Jasenice

Kapitalni projekt: Izgradnja objekata i uređaja vodoopskrbe, u ovom izvještajnom razdoblju izvršeni su rashodi u iznosu od 22.386,83 kuna ili 5,21% godišnjeg plana..

Kapitalni projekt: Izgradnja i asfaltiranje cesta, nogostupa i trgova u ovom izvještajnom razdoblju izvršeni su rashodi u iznosu od 880.306,25 kuna ili 44,91% godišnjeg plana.  

Kapitalni projekt: Ulaganje u komunalnu infrastrukturu u središtu Maslenice, u ovom izvještajnom razdoblju nije bilo izvršenih rashoda.
Kapitalni projekt: Izgradnja groblja, rashodi su ostvareni u iznosu od 1.756.081,73 kuna a odnose se na izgradnju II. Faze izgradnje Novog groblja.

Kapitalni projekt: Rekonstrukcija i izgradnja javne rasvjete, u ovom izvještajnom razdoblju izvršeni su radovi u iznosu od 247.912,50 kuna ili 49,58% od godišnjeg plana.
Kapitalni projekt: Izgradnja stubišta utovarni most – riva u ovom izvještajnom razdoblju izvršenu su radovi u iznosu od 190.200,50 kuna ili 86,45% od godišnjeg plana.
Kapitalni projekt: Izgradnja stubišta od ulice gojka Šuška do Tratarice u ovom izvještajnom razdoblju izvršeni su radovi u iznosu od 223.695,00 kuna ili 67,79% od godišnjeg plana.
Kapitalni projekt: Izgradnja šetnice u Maslenici, u ovom izvještajnom razdoblju nije bilo rashoda
Kapitalni projekt: Izgradnja potpornog zida u Ulici Gojka Šuška, u ovom izvještajnom razdoblju izvršeni su radovi u iznosu od 19.250,00  kuna ili 1,93% od godišnjeg plana.

Kapitalni projekt: Izgradnja i sanacija obale u Rovanjskoj, u ovom izvještajnom razdoblju izvršeni su radovi u iznosu od 23.512,50  kuna ili 1,93% od godišnjeg plana.

· PROGRAM 1014 – Zaštita okoliša, u ovom izvještajnom razdoblju nije bilo rashoda
Aktivnost: Centar za gospodarenje otpadom Zadarske županije u ovom izvještajnom razdoblju nije bilo rashoda. 

Aktivnost: Opremanje zelenih otoka  u ovom izvještajnom razdoblju nije bilo rashoda.
· PROGRAM 1015  Prostorno uređenje Općine izvršeni su rashodi u iznosu od 91.460,51 kuna ili 11,02% od godišnjeg plana.
Opis i cilj programa

Program obuhvaća aktivnosti provođenjem kojih se stvaraju preduvjeti za upravljanje i gospodarenje  prostorom Općine kroz urbanističko planiranje, što je i osnovni cilj Programa koji se postiže kroz pripremu, izradu i donošenje dokumenata prostornog uređenja užih područja, izradu projekata, prostornih studija i rješenja, te planova namjenskog korištenja posebno javnih površina, sve s ciljem urbanistički osmišljenog razvoja i uređenja gradskog prostora na principima održivog i zdravog planiranja.
Osnovni cilj prostornog uređenja Općine Jasenice je da se na načelu integralnog pristupa prostornom planiranju ostvari ravnomjeran prostorni razvoj usklađen s gospodarskim, društvenim i okolišnim polazištima, uravnoteženjem razvojnih procesa i različitih potreba i interesa korisnika prostora, kao ograničenog i vrijednog dobra Općine Jasenice.

U izvještajnom razdoblju izvršeni rashodi odnose se na slijedeće:

           Kapitalni projekt: Prostorno planiranje  izvršeno je 20.919,38 kuna ili 6,54% od godišnjeg plana.

Kapitalni projekt: Izrada katastra nekretnina na području Općine Jasenice izvršen je u iznosu od 70.541,13 kuna ili 15,68% od godišnjeg plana.
Kapitalni projekt: Izrada urbanističkog plana uređenja obalnog pojasa Rovanjska u ovom izvještajnom razdoblju nije bilo rashoda
Kapitalni projekt: Izrada urbanističkog plana uređenja Splovine 1 u Rovanjskoj u ovom izvještajnom razdoblju nije bilo rashoda

PROGRAM 1017  Jačanje gospodarstva u ovom izvještajnom razdoblju izvršeni su rashodi u iznosu od 182.500,00 kuna ili 2,77% od godišnjeg plana.
Osnovni cilj ovog programa 
· bolje iskorištavanje prirodnih resursa,

-     poboljšanje uvjeta života na ruralnom prostoru, 
-     zadržavanje stanovništva na ruralnim prostorima, 
Posebni ciljevi:
· modernizacija proizvodnje uvođenjem novih tehnologija,

· povećanje broja zaposlenih u poljoprivredi,

· povećanje kvalitete proizvodnje i proizvoda,

· povećanje konkurentnosti poljoprivrednih proizvoda na tržištu

· poticanje lokalnog uzgoja hrane
Program obuhvaća mjere i aktivnosti za unaprjeđenje i povećanje ukupne poljoprivredne proizvodnje kao i ruralnog razvoja na području Općine Jasenice kroz sljedeće aktivnosti:
Aktivnost: Razvoj ruralnog područja kroz LAG „Bura” u ovom izvještajnom razdoblju ostvarenisu rashodi u iznosu od 7.500,00 kuna ili 100,00% godišnjeg plana.
Aktivnost: Razvoj ruralnog područja kroz FLAG „Tri mora” u ovom izvještajnom razdoblju ostvarenisu rashodi u iznosu od 5.500,00 kuna ili 25,00% godišnjeg plana.

Kapitalni projekt: Izgradnja šumske ceste Maslenica - Jasenice, u ovom izvještajnom razdoblju izvršeni su radovi u iznosu od 172.500,00  kuna ili 2,65% od godišnjeg plana.

